**ELŐTERJESZTÉS**

**Körmend Város Önkormányzata Képviselő-testülete 2017. november 30-i ülésére**

**Tárgy:** Szombathelyi Tankerülettel kötött megállapodás módosítása

Tisztelt Képviselő-testület!

Az Önkormányzatoktól 2017. január 1-ével átvették az illetékes Tankerületek az iskolák működtetését, ez Körmenden is így történt.

Mivel azonban több iskola esetében is a vagyonkezelési jogosultságok nem szálltak át teljes körűen a Tankerületre, így ebből eredően megállapodás született a felek között a közösen használt ingatlanrészek (sportcsarnok, uszoda, Kölcsey utcai Általános iskola esetében az iskolai étterem) használatáról és fenntartásáról, amit a Testület tavaly jóváhagyott.

A két szerződő fél pénzügyi vezetői a megállapodás módosítását kérték a felektől annak érdekében, hogy egyszerűbben történjék a felek közti elszámolás.

A módosítás legfőképpen az uszodát érinti, ahol a közüzemi díjakhoz mért elszámolás helyett óradíjas elszámolásra térnének át a felek. Az uszodai óradíj a körmendi iskolába járó gyermekek esetében nettó 1000 Ft./óra összegre, a nem körmendi iskolába járó gyermekek esetében nettó 4500 Ft./óra összegre módosulna, amely költség a Tankerület költségeként jelenne meg, s amely így az Önkormányzat részéről támogatást is tartalmaz a körmendi iskolába járó gyermekeket tekintve.   
A további módosítás inkább technikai: a Pedagógia Szakszolgálat igénybevételével kapcsolatosan a gázdíj arányos részét az Önkormányzat, míg a többi közüzemi költséget a Dr. Batthyanyné Coreth Mária Óvoda és Bölcsőde számlázza ki, míg a közös használatú iskolai helyiségek (sportcsarnok, uszoda) tekintetében a közüzemi költségek arányos részét Körmend Város Gondnoksága számlázza ki a Tankerület részére.

Kérem a Tisztelt Képviselő-testületet, hogy a módosítást jóváhagyni szíveskedjék.

**HATÁROZATI JAVASLAT**

Körmend Város Önkormányzata Képviselő-testülete jóváhagyja azt, hogy az Önkormányzat és a Szombathelyi Tankerület között létrejött „Megállapodás üzemeltetéssel kapcsolatos költségviselésről” elnevezésű okirat módosításra kerüljön az alábbiak szerint:

* a városi uszodát a Szombathelyi Tankerület 2018. január 1-től óradíj ellenében veszi igénybe, melynek mértéke a körmendi iskolába járó gyermekek esetében nettó 1000 Ft./óra, a nem körmendi iskolába járó gyermekek esetében nettó 4500 Ft./óra összeg,
* a Pedagógia Szakszolgálat igénybevételével kapcsolatosan a gázdíj arányos részét az Önkormányzat, míg a többi közüzemi költséget a Dr. Batthyanyné Coreth Mária Óvoda és Bölcsőde számlázza ki 2017. évre és azt követően is a Szombathelyi Tankerületi Központ részére
* a közös használatú iskolai helyiségek (sportcsarnok, uszoda) tekintetében a közüzemi költségek arányos részét Körmend Város Gondnoksága számlázza ki a Tankerület részére.

A Képviselő-testület felhatalmazza a Polgármestert a megállapodást módosító okirat aláírására.

Körmend, 2017. 11. 22.

**Bebes István**

**polgármester**